**POTVARKIS**

**DĖL ŠILALĖS RAJONO SAVIVALDYBĖS MERO 2024 M. SPALIO 2 D. POTVARKIO NR. T3-376 „DĖL ŠILALĖS RAJONO SAVIVALDYBĖS SOCIALINĖS PRIEŽIŪROS, LAIKINO ATOKVĖPIO PASLAUGOS AKREDITAVIMO IR ĮSTAIGŲ BEI FIZINIŲ ASMENŲ TEIKIAMOS AKREDITUOTOS SOCIALINĖS PRIEŽIŪROS PASLAUGŲ KOKYBĖS KONTROLĖS TVARKOS APRAŠO PATVIRTINIMO“ PAKEITIMO**

2024 m. gruodžio 5 d. Nr. T3-449

Šilalė

Vadovaudamasis Lietuvos Respublikos socialinių paslaugų įstatymo 14 straipsnio 1 dalimi, 4 dalies 2 punktu, 5 dalies 5 punktu ir 33 straipsniu, Lietuvos Respublikos vietos savivaldos įstatymo 25 straipsnio 5 dalimi, vykdydamas Akredituotų socialinių paslaugų teikimo reikalavimus, patvirtintus Lietuvos Respublikos socialinės apsaugos ir darbo ministro 2021 m. liepos 5 d. įsakymu Nr. A1-492 „Dėl Akredituotos socialinės priežiūros teikimo reikalavimų patvirtinimo“, ir Socialinės priežiūros, laikino atokvėpio paslaugos akreditavimo tvarkos aprašą, patvirtintą Lietuvos Respublikos socialinės apsaugos ir darbo ministro 2020 m. birželio 30 d. įsakymu Nr. A1-622 „Dėl Socialinės priežiūros akreditavimo tvarkos aprašo patvirtinimo“:

1. P a k e i č i u Šilalės rajono savivaldybės socialinės priežiūros, laikino atokvėpio paslaugos akreditavimo ir įstaigų bei fizinių asmenų teikiamos akredituotos socialinės priežiūros paslaugų kokybės kontrolės tvarkos aprašą, patvirtintą Šilalės rajono savivaldybės mero 2024 m. spalio 2 d. potvarkiu Nr. T3-376 „Dėl Šilalės rajono savivaldybės socialinės priežiūros, laikino atokvėpio paslaugos akreditavimo ir įstaigų bei fizinių asmenų teikiamos akredituotos socialinės priežiūros paslaugų kokybės kontrolės tvarkos aprašo patvirtinimo“:

1.1. Pakeičiu 4 skyriaus pavadinimą ir jį išdėstau taip:

„**IV SKYRIUS**

 **TEISĖS TEIKTI AKREDITUOTAS SOCIALINES PASLAUGAS PANAIKINIMAS**“

1.2. Pakeičiu 19 punktą ir jį išdėstau taip:

„19. Pareiškėjo teisė teikti akredituotas socialines paslaugas gali būti panaikinama vadovaujantis Įstatymo nustatytais atvejais ir gavus informaciją apie netinkamą ir (ar) nekokybišką paslaugų teikimą Savivaldybės mero ar jo įgalioto Savivaldybės administracijos direktoriaus sprendimu. Apie teisės teikti akredituotas socialines paslaugas panaikinimą Skyrius informuoja Pareiškėją raštu per 3 darbo dienas nuo šio sprendimo priėmimo dienos. Pareiškėjas, norėdamas iš naujo teikti akredituotas socialines paslaugas, ištaiso nustatytus trūkumus, pašalina priežastis, dėl kurių buvo nutraukta teisė teikti akredituotas socialines paslaugas ir iš naujo kreipiasi į Savivaldybės administraciją vadovaudamasis Aprašo 6-8 punktais“.

2. P a v e d u šį potvarkį paskelbti Šilalės rajono savivaldybės interneto svetainėje ir Teisės aktų registre.

Savivaldybės meras Tadas Bartkus